**Ministru kabineta noteikumu projekta “Eiropas Ekonomikas zonas finanšu instrumenta 2014. – 2021.gada perioda programmas “Vietējā attīstība, nabadzības mazināšana un kultūras sadarbība” projektu iesniegumu atklātā konkursa “Atbalsts profesionālās mākslas un kultūras produktu radīšanai bērnu un jauniešu auditorijai” īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Eiropas Ekonomikas zonas finanšu instrumenta 2014. – 2021.gada perioda programmas “Vietējā attīstība, nabadzības mazināšana un kultūras sadarbība” projektu iesniegumu atklātā konkursa “Atbalsts profesionālās mākslas un kultūras produktu radīšanai bērnu un jauniešu auditorijai” īstenošanas noteikumi” (turpmāk – Noteikumu projekts) mērķis ir noteikt Eiropas Ekonomikas zonas finanšu instrumenta 2014. – 2021.gada perioda programmas “Vietējā attīstība, nabadzības mazināšana un kultūras sadarbība” (turpmāk – programma) projektu iesniegumu atklātā konkursa “Atbalsts profesionālās mākslas un kultūras produktu radīšanai bērnu un jauniešu auditorijai” (turpmāk – atklātais konkurss) īstenošanas noteikumus. Ministru kabineta noteikumi stāsies spēkā nākamajā dienā pēc to izsludināšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Ekonomikas zonas finanšu instrumenta un Norvēģijas finanšu instrumenta 2014. – 2021.gada perioda vadības likuma 15.panta 2.punkts un 12.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020.gada 21.maijā starp Finanšu ministriju un Finanšu instrumentu komiteju tika parakstīts līgums par programmas finansēšanu (turpmāk – Programmas līgums).Saskaņā ar Latvijas Republikas un Īslandes, Lihtenšteinas Firstistes un Norvēģijas Karalistes saprašanās memorandu par Eiropas Ekonomikas zonas finanšu instrumenta ieviešanu 2014. – 2021.gadā (apstiprināts ar Ministru kabineta 2017.gada 5.decembra noteikumiem Nr.712 “Par Latvijas Republikas un Islandes, Lihtenšteinas Firstistes un Norvēģijas Karalistes saprašanās memorandu par Eiropas Ekonomikas zonas finanšu instrumenta ieviešanu 2014. – 2021.gadā”) (turpmāk – saprašanās memorands), programmai noteiktas trīs atbalsta jomas:* vietējā attīstība un nabadzības mazināšana;
* laba pārvaldība, atbildīgas institūcijas, caurspīdīgums;
* kultūras uzņēmējdarbība, kultūras mantojums un kultūras sadarbība.

Saskaņā ar saprašanās memoranda B pielikumu un Eiropas Ekonomikas zonas finanšu instrumenta un Norvēģijas finanšu instrumenta 2014. – 2021.gada perioda vadības likumu (turpmāk – Vadības likums) programmas apsaimniekotājs ir Vides aizsardzības un reģionālās attīstības ministrija (turpmāk – programmas apsaimniekotājs vai VARAM) un programmas partnera funkciju pildīs Kultūras ministrija.Tāpat Vadības likuma anotācijas I. sadaļas 2.punktā noteikts, ka programmas apsaimniekotājs nepieciešamos normatīvos aktus izstrādās sadarbībā ar Kultūras ministriju kā programmas partneri, tādējādi norādot Kultūras ministrijas lomu programmas īstenošanas ietvara plānošanā un normatīvā regulējuma izstrādē. Tāpat Vadības likumā ietvertas atsauces uz saprašanās memorandiem, kur savukārt ir ietverta norāde, ka saņēmējvalstīm jāievēro donorvalstu noteikumi. Proti, saprašanās memoranda 2.pants nosaka, ka tas lasāms kopā un pakļauts šādu dokumentu nosacījumiem, kuri kopā ar šo  saprašanās memorandu veido Eiropas Ekonomikas zonas finanšu instrumenta 2014. – 2021. gadam tiesisko pamatu:(a)  Eiropas Ekonomikas zonas līguma par Eiropas Ekonomikas zonas finanšu instrumentu 2014. – 2021. gadam Protokols Nr. 38.c;(b)  Noteikumi par Eiropas Ekonomikas zonas finanšu instrumenta ieviešanu 2014. – 2021. gadā (turpmāk – donorvalstu noteikumi), ko izdevušas donorvalstis saskaņā ar Protokola Nr. 38.c 10.5 pantu;(c)  programmu līgumi, kas tiek noslēgti par katru programmu; (d)  jebkādas Finanšu instrumenta komitejas atbilstoši Noteikumiem pieņemtās vadlīnijas.Ņemot vērā to, ka donorvalstu noteikumi programmu īstenošanā paredz programmas partneri, kas var aktīvi piedalīties un sniegt faktisku ieguldījumu programmas ieviešanā, kā arī Ministru kabineta 2018.gada 13.novembra noteikumu Nr. 683 “Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda vadības noteikumi” (turpmāk – Vadības noteikumi) 4.punktā noteikto, ka Kultūras ministrija veic programmas partnera funkcijas, bet 5.punktā noteikts, ka programmas partnera funkcijas nosaka normatīvajā aktā par programmas ieviešanu, Kultūras ministrija kā programmas partneris īsteno programmas atklāto konkursu.Tāpat programmas partnera pienākumi, t.sk. pienākumi attiecībā uz atklātā konkursa projektu vērtēšanu, līgumu slēgšanu, uzraudzību un maksājumu veikšanu ir noteikti Programmas līguma II. pielikumā.Izvērtējot visus programmas saistošos normatīvos aktus un ņemot vērā to, ka donorvalstis ir saskaņojušas un noteikušas programmas līgumā programmas īstenošanas ietvaru, kurā programmas apsaimniekotāja pienākumus atklātajā konkursā veic Kultūras ministrija kā programmas partneris, tad Vadības likuma 15.panta 12.punktā ietvertais deleģējums, ņemot vērā konkrētās programmas specifisko īstenošanas ietvaru, ir ievērots.VARAM kā programmas apsaimniekotājs veiks uzraudzību par Kultūras ministrijai kā programmas partnerim deleģēto funkciju atbilstošu izpildi.Programmas apsaimniekotājs izstrādāja vispārīgos programmas īstenošanas Ministru kabineta noteikumus (Ministru kabineta 2020. gada 24. novembra noteikumi Nr. 700 “Eiropas Ekonomikas zonas finanšu instrumenta 2014. – 2021. gada perioda programmas “Vietējā attīstība, nabadzības mazināšana un kultūras sadarbība” vispārīgie un iepriekš noteikto projektu īstenošanas noteikumi”) (turpmāk – programmas īstenošanas noteikumi), kuri nosaka Kultūras ministrijas kā programmas partnera pienākumus. Starp programmas apsaimniekotāju un programmas partneri 2020.gada 31.jūlijā noslēgta starpresoru vienošanās, kurā ir detalizēti noteikta programmas apsaimniekotāja un programmas partnera sadarbība programmas ieviešanā.Programmas īstenošanas noteikumi nosaka šādus Kultūras ministrijas kā programmas partnera pienākumus:* izstrādā projektu iesniegumu atlases nolikumu, kuru pirms apstiprināšanas saskaņo ar programmas apsaimniekotāju;
* izveido projektu iesniegumu vērtēšanas komisiju;
* veic projektu iesniegumu atlasi, pieņem lēmumu par projekta iesnieguma apstiprināšanu, apstiprināšanu ar nosacījumu vai noraidīšanu;
* nodrošina pārstāvību tiesā gadījumā, ja ir pārsūdzēts tās lēmums par projekta iesnieguma apstiprināšanu, apstiprināšanu ar nosacījumu vai noraidīšanu;
* slēdz projekta līgumu ar atklātā konkursa līdzfinansējuma saņēmēju;
* veic projekta īstenošanas uzraudzību un kontroli;
* nodrošina neatbilstoši veikto izdevumu konstatēšanu, pieņem lēmumu par neatbilstības konstatēšanu, nodrošina neatbilstoši veikto izdevumu atgūšanu un uzskaiti un pieņem lēmumu par atklātā konkursa projektu pārskatos iekļauto attiecināmo izdevumu apmēru.

Ņemot vērā minēto un, lai nodrošinātu efektīvāku programmas īstenošanu un projektu iesniegumu iesniedzējiem plānoto programmas atklāto konkursu skaidru uztveramību un nodalītību, programmas apsaimniekotājs sadarbībā ar programmas partneri izstrādā atsevišķu Noteikumu projektu, kas nosaka atklātā projektu konkursa īstenošanas kārtību.Potenciālie atklātā konkursa projektu iesniedzēji Noteikumu projektā varēs iepazīties ar atklātā konkursa nosacījumiem un vērtēšanas kritērijiem. Programmas rezultātu un iznākumu rādītāji ir noteikti programmas īstenošanas noteikumos, jo tie attiecas uz programmas mērķu sasniegšanu kopumā. Katrs veiksmīgi īstenots projekts sniedz pienesumu programmas mērķu sasniegšanā, tomēr katram projektam tiek definēti tā individuālie mērķi un sasniedzamie rezultāti. Kultūras jomas atklātā konkursa ietvaros sasniedzamo rezultātu un iznākumu rādītāju vērtības tiks norādītas atklātā konkursa nolikumā. Atklātais konkurss tiks īstenots divās kārtās ar mērķi uzlabot pieejamību profesionālajai laikmetīgajai mākslai un kultūrai Latvijas reģionos, atbalstot profesionālās laikmetīgās mākslas un kultūras produktu radīšanu un veicinot auditorijas attīstības un kultūras izpratnes un izpausmju kompetenču uzlabošanos visos Latvijas reģionos.Noteikumu projekts nosaka programmas atklātā konkursa mērķi, pieejamo finansējumu, atklātā konkursa projektu atbalstāmās darbības, projektu izmaksu attiecināmības nosacījumus, prasības projektu iesniegumu iesniedzējiem un projektu partneriem, projektu iesniegumu vērtēšanas kritērijus, kā arī projekta līguma grozījumu izdarīšanas kārtību un projekta līguma vienpusēja uzteikuma kārtību. Latvijā šobrīd ir jārisina vairāki reģionāli izaicinājumi, piemēram, iedzīvotāju skaita samazināšanās, ievērojamas reģionālas atšķirības un vāja reģionu starptautiskā konkurētspēja. Pieejamība profesionālajai laikmetīgajai mākslai un kultūrai ir būtisks aspekts, lai veicinātu reģionālo konkurētspēju un sociālo saliedētību, kā arī personīgo izaugsmi, kritisko domāšanu, līdzdalību un demokrātiskās vērtības. Pieejamība profesionālajai laikmetīgajai mākslai un kultūrai, kā arī līdzdalība radošajos procesos veicinās izpratni par starpkultūru kompetencēm un viedokļu daudzveidību. Ar profesionāliem laikmetīgiem mākslas un kultūras produktiem šīs programmas ietvaros saprot tādus kultūras un mākslas produktus, kas ir laikmetam atbilstoši, veicina kultūras izpratni, līdzpārdzīvojumu un kritisko domāšanu, dod iespēju interpretēt mākslas un kultūras produktu, ietver aktuālas tēmas, runā par sabiedrībai svarīgiem kopīgiem uzskatiem un vērtībām, kā arī nav amatiermāksla. Projekta iesnieguma iesniedzējs var būt Latvijas Republikas publisko vai privāto tiesību juridiskā persona, tiešās vai pastarpinātās pārvaldes iestāde, kuru pamatdarbība ir kultūras vai radošajā nozarē saskaņā ar Eiropas Parlamenta un Padomes 2013.gada 11.decembra Regulas (ES) Nr.1295/2013, ar ko izveido programmu “Radošā Eiropa” (2014. – 2020.gads) un atceļ Lēmumu Nr.1718/2006/EK, Lēmumu Nr.1855/2006/EK un Lēmumu Nr.1041/2009/EK (turpmāk – Regula Nr. 1295/2013), 2.panta 1.punktā noteikto definīciju.Gadījumā, ja projekta iesnieguma iesniedzējs ir pašvaldība, tad tai ir obligāta prasība izveidot partnerību ar kultūras organizāciju, kas ir Latvijas Republikas publisko vai privāto tiesību juridiskā persona, tiešās vai pastarpinātās pārvaldes iestāde, kuru pamatdarbība ir kultūras vai radošajā nozarē saskaņā ar Regulas Nr. 1295/2013 2.panta 1.punktā noteikto definīciju. Projekta iesnieguma iesniedzējs projektu īsteno kopā ar vienu vai vairākiem projekta donorvalstu partneriem, kas ir donorvalstu publisko vai privāto tiesību juridiskā persona, kuru pamatdarbība ir kultūras vai radošajā nozarē saskaņā ar Regulas Nr. 1295/2013 2.pantā noteikto definīciju, kā arī fiziskas personas, kas ir Lihtenšteinas Firstistes likumīgie rezidenti. Programmas koncepcijas (apstiprināta ar Ministru kabineta 2019.gada 16.aprīļa rīkojumu Nr.185 “Par Eiropas Ekonomikas zonas finanšu instrumenta līdzfinansētās programmas “Vietējā attīstība, nabadzības mazināšana un kultūras sadarbība” koncepcijas projektu”) izstrādes gaitā, definējot atbalstāmo projektu donorvalstu partneru veidu, Norvēģijas Karalistes Mākslas padome, kas ir donorvalsts partneris un aktīvi piedalījās programmas koncepcijas izstrādē, vērsa uzmanību uz to, ka potenciālie projektu partneri Lihtenšteinas Firstistē nav reģistrēti kā juridiskas personas, bet gan kā fiziskas personas. Tādējādi, lai projektu ietvaros būtu iespējams piesaistīt projekta donorvalstu partnerus no Lihtenšteinas Firstistes, ir nepieciešams pieļaut iespēju piesaistīt arī fiziskas personas, kas ir Lihtenšteinas Firstistes likumīgie rezidenti. Šāds formulējums iekļauts arī citu Eiropas Ekonomikas zonas finanšu instrumenta saņēmējvalstu kultūras programmās. Lihtenšteinas Firstistes gadījumā attiecībā uz projekta donorvalstu partneru juridisko statusu pieļaujams izņēmums, ņemot vērā Lihtenšteinas Firstistes kultūras jomas spēlētāju specifiku, kad radošās personas kultūras jomā var darboties bez juridiskā statusa kā individuālie mākslinieki. Papildus norādām, ka gan pret juridiskām, gan fiziskām personām tiks izvirzītas vienlīdzīgas prasības, t.sk. prasības attiecībā uz maksājumiem, pārskatu sniegšanu un dokumentu glabāšanu. Prasības tiks ietvertas projekta partnerības līgumā.Programmas koncepcijas izstrādes procesā, definējot uz projekta iesnieguma iesniedzēju un donorvalstu partneriem attiecināmos nosacījumus, tika panākta vienošanās ar programmas donorvalstu partneri – Norvēģijas Mākslas padomi – un iekļauta atsauce uz Regulas Nr. 1295/2013 2.panta 1.punktā noteikto definīciju, kas sniedz “kultūras un radošās nozares” definīciju. Tādējādi ir sniegts skaidrojums, ar ko šī atklātā konkursa ietvaros tiek saprasta pamatdarbība kultūras vai radošajā nozarē. Ar vietējām kopienām Noteikumu projekta 13.1.4. apakšpunkta izpratnē saprotami vietējie iedzīvotāji, sabiedrības locekļi, kuru iesaiste ir īpaši svarīga, ja kultūras produkts tiek radīts reģionos vai tas ir vietēja mēroga projekts. Šādā gadījumā projekta primārā mērķa grupa būs vietējie iedzīvotāji, tādēļ vietējās kopienas iesaiste kultūras produkta radīšanā, izzinot vietējās kopienas viedokli, iesaistot to kultūras procesos un izmantojot vietējās kopienas zināšanas, prasmes un radošo potenciālu, var būt būtiska. Noteikumu projektā paredzēts, ka projekta administrēšanas izmaksas nepārsniedz 20 procentus no projekta kopējām attiecināmajām izmaksām. Šāds slieksnis paredzēts, jo vienam projektam minimāli pieļaujamais programmas līdzfinansējums ir 100 000 *euro*, savukārt maksimāli pieļaujamais programmas līdzfinansējums ir 250 000 *euro*. Tā kā līdzfinansējums ir salīdzinoši neliels un, ņemot vērā projektu aktivitāšu specifiku, projektos nepieciešams pieļaut 20 procentu slieksni administrēšanas izmaksām. Citās līdzīga veida Eiropas Ekonomikas zonas finanšu instrumenta saņēmējvalstu kultūras programmās tiek paredzēti līdz 30 procentiem no administratīvajām izmaksām. Vadības noteikumu 18.punkts paredz, ja pēc projekta līguma noslēgšanas tajā ir nepieciešami grozījumi, programmas partneris vai līdzfinansējuma saņēmējs ierosina projekta līguma grozījumus. Programmas partneris lemj par grozījumu veikšanu projektā un minētos grozījumus veic šajā nodaļā noteiktajā kārtībā, ja vien normatīvajā aktā par programmas ieviešanu netiek paredzēta cita kārtība. Ņemot vērā programmas specifiku, Noteikumu projekts paredz atkāpes no vispārējās projekta līguma grozīšanas kārtības, kas noteikta Vadības noteikumos.Ievērojot to, ka projekta detalizēto budžetu sagatavo, balstoties uz pieņēmumiem par izmaksām, kādas radīsies projekta īstenošanas laikā, īstenojot projektu, bieži rodas situācijas, kad kādā no budžeta pozīcijām izmaksas ir ieplānotas pārāk maz, vienlaikus citās pozīcijās veidojas atlikums. Vadības noteikumu 20.punkts paredz vispārēju kārtību, kādā saskaņo projekta līguma grozījumus, proti, līdzfinansējuma saņēmējs šādos gadījumos iesniedz līguma grozījumu pieprasījumu un programmas partneris 20 darbdienu laikā, izvērtējot šādu grozījumu lietderību, pamatotību un nepieciešamību projekta sākotnējā mērķa sasniegšanai, izdara atbilstošus projekta līguma grozījumus vai noraida grozījumu priekšlikumu. Gadījumos, kad projekts pamatā ietver tā sauktās “mīkstās aktivitātes[[1]](#footnote-1)”, projekta budžeta detalizācijas pakāpe ir augsta, tādējādi projekta līguma grozīšana var būt nepieciešama pat vairākas reizes viena pārskata periodā laikā. Ja izmaiņas projekta budžetā ir maznozīmīgas, grozījumu veikšana projekta līgumā rada nesamērīgu administratīvu slogu gan līdzfinansējuma saņēmējam, gan programmas partnerim. Paredzams, ka programmā šāda situācija veidosies, ņemot vērā, ka kultūras jomas projekti ietver tikai “mīkstās aktivitātes”.Ievērojot minēto, lai mazinātu administratīvo slogu, Noteikumu projektā ir iekļauts projekta budžeta elastības noteikums, kas pieļauj tādas atkāpes no projekta budžetā plānotā, kas vienlaikus nav lielākas par 10 procentiem no attiecīgās budžeta pozīcijas un to iespējams segt no ietaupījumiem citā budžeta pozīcijā, kas paredzēta tās pašas aktivitātes īstenošanai. Jāņem vērā, ka programmas partnera kontrole pār izmaiņām projektā būtiski nesamazinās, jo gadījumā, ja pārsniegtas attiecīgās aktivitātes kopējās izmaksas, līdzfinansējuma saņēmējam joprojām ir pienākums šīs izmaiņas saskaņot ar programmas partneri atbilstoši vispārējai kārtībai, kas paredzēta Vadības noteikumos. Atbilstoši donorvalstu noteikumu 4.4.panta 2. i) punktā noteiktajam, Sadarbības komitejas uzdevums ir konsultēt programmas apsaimniekotāju par jebkurām izmaiņām programmā, kas var ietekmēt programmas sasniedzamos rezultātus. Ja līdzfinansējuma saņēmējs ierosina projekta līguma grozījumus, kas ietekmē programmas rezultāta un iznākuma rādītājus, projekta līguma grozījumu procesā ir jāiesaista Sadarbības komiteja. Attiecīgi Noteikumu projekts paredz, ka programmas partneris šādus grozījumus projekta līgumā papildus saskaņo ar programmas apsaimniekotāju.Atbilstoši programmas līguma 5.4.panta 2.punktam, projekta līgumā un partnerības līgumā tiks ietverti nosacījumi par līdzfinansējuma saņēmēja un projekta partnera pienākumu nodrošināt dokumentu glabāšanu vismaz piecus gadus pēc programmas noslēguma pārskata apstiprināšanas.Atbilstoši Eiropas Komisijas Paziņojumā par valsts atbalsta jēdzienu noteiktajam atsevišķas ar kultūru, kultūrvēsturiskā mantojuma saglabāšanu un dabas aizsardzību saistītas darbības var, ņemot vērā to īpašo raksturu, būt organizētas nekomerciāli un tādējādi būt tādas, kurām nav saimnieciska rakstura. Tādējādi to publiskais finansējums var nebūt valsts atbalsts. Komisija uzskata, ka publiskā finansējuma piešķiršana kultūras vai kultūrvēsturiskā mantojuma saglabāšanas pasākumam, kas visai sabiedrībai pieejams bez maksas, kalpo tīri sociālam un kultūras mērķim, kam nav saimnieciska rakstura. Kultūras jomas projektu mērķis ir uzlabot pieejamību profesionālajai laikmetīgajai mākslai un kultūrai visos Latvijas reģionos, un mērķa grupa (gala saņēmēji) būs bērni un jaunieši vecuma grupā no sešiem līdz 18 gadiem. Projektu rezultāts būs kultūras produkts (produkti un pakalpojumi, kas ietver mākslu), un to galvenais uzdevums būs nodrošināt kvalitatīvu kultūras piedāvājumu bērniem un jauniešiem vecuma grupā no sešiem līdz 18 gadiem visā Latvijā. Programmas ietvaros nav paredzēts sniegt atbalstu televīzijas pārraižu un filmu veidošanai. Komponentes, ko plānots ietvert projektos, ir kultūras produkta izstrāde, kas piemērota mērķa grupai, kā arī auditorijas attīstība, kas ietver  diskusijas, seminārus, pieredzes apmaiņu, tai skaitā izglītības un kultūras jomas speciālistiem, kas nodrošinās labāku kultūras izpratnes kompetenci. Lai nodrošinātu projektu ilgtspēju un nodrošinātu plašāku kultūras pieejamību skolēniem, mērķis ir apstiprināt projektus, ko būs iespējams iekļaut Latvijas Skolas somas programmā. Projektam ir nekomerciāls raksturs, un, to īstenojot, nav plānots gūt ieņēmumus. Projekta īstenošanas laikā tiek radīts jauns vai uzlabots esošs kultūras produkts. Projektā ir paredzēta radītā kultūras produkta bezmaksas demonstrēšana mērķa grupai, un tā ietvaros projekta īstenotājs negūs biļešu ieņēmumus. Finansējuma saņēmējam ir jānodrošina projekta ilgtspēja pēc projekta pabeigšanas, taču projekta uzturēšana un turpmāka realizācija pēc projekta pabeigšanas tiek segta no citiem finanšu līdzekļiem un neietilps projekta tvērumā. Aktīvi iesaistot mērķa grupu, veicinot mērķa grupas sadarbību ar radošajiem profesionāļiem un radot jaunus kultūras produktus, tiks veicināta plašāka kultūras pieejamība visos Latvijas reģionos. Projektus varēs īstenot sadarbībā ar kultūras organizācijām, vietējām pašvaldībām, izglītības iestādēm, biedrībām un nodibinājumiem. Projektu ietvaros veidotie kultūras produkti būs fokusēti uz izpratnes veidošanu bērnu un jauniešu auditorijai par kultūras procesiem, zināšanu palielināšanu un kompetences celšanas aktivitātēm, tādējādi var secināt, ka šāda veida aktivitātes kalpo sociālam un kultūras mērķim, kam nav saimnieciska rakstura pazīmes, attiecīgi komercdarbības atbalsta noteikumi nav jāpiemēro.Atbilstoši Starptautisko un Latvijas nacionālo sankciju likumam (turpmāk – Sankciju likums), lai gūtu pārliecību, ka programmas līdzekļi netiek izmaksāti sankciju sarakstā esošiem subjektiem:1. pirms projekta līguma noslēgšanas programmas partneris pārliecināsies, ka projekta iesnieguma iesniedzējam un projekta partnerim (vai to attiecīgajām amatpersonām) nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas (turpmāk – sankcijas), atbilstoši Sankciju likuma 11.2 panta pirmajai daļai;
2. sankciju pārbaude ir paredzēta arī projektu uzraudzības posmā, proti, veicot pārskata pārbaudi (pirms maksājuma veikšanas), pārbaudīs vai attiecībā uz līdzfinansējuma saņēmēju vai tā partneri (vai to attiecīgajām amatpersonām) nav noteiktas sankcijas;
3. projektu līgumos paredzēta iespēja programmas partnerim vienpusēji atkāpties no projekta līguma atbilstoši Sankciju likuma 11.2 panta trešajai daļai, ja to nav iespējams izpildīt tādēļ, ka ir piemērotas sankcijas.

Šie nosacījumi tiks ietverti atklātā konkursa nolikumā un iekšējās procedūrās.Ar atklātā konkursa projektu iesniegumu vērtēšanas kritērijiem programmas partneris vērtēs projekta iesniegumā iekļauto attiecināmo izmaksu atbilstību un samērīgumu. Samērīgas izmaksas ir tādas, kuru vērtība ir proporcionāla sagaidāmajam rezultātam. Par izmaksu samērīgumu var pārliecināties, ņemot vērā līdzīgos projektos veiktās izmaksas, ņemot vērā vērtēšanai pieaicināto ekspertu profesionālo pieredzi, vērtējot, vai izmaksas būtiski nepārsniedz ierastās izmaksas par konkrētiem produktiem vai pakalpojumiem, ar kuriem būtu iespējams sasniegt projekta mērķi un sasniedzamos rezultātus tādā pašā kvalitātē. Ar atklātā konkursa projektu iesniegumu vērtēšanas kritērijiem programmas partneris vērtēs arī projekta iesniegumā iekļauto projekta aktivitāšu atbilstību un samērīgumu. Samērīgas projekta aktivitātes ir tādas, kuru sniegtais ieguldījums ir proporcionāls sagaidāmajam rezultātam.Finanšu instrumenta birojs 2020.gada 20.aprīļa vēstulē sniedza informāciju par pasākumiem, kurus var ieviest noslēgto programmu līgumu ietvaros vai nepieciešamības gadījumā veicot programmu līgumu grozījumus, lai mazinātu koronavīrusa (Covid-19) radīto ietekmi programmu un divpusējās sadarbības aktivitāšu ieviešanā. Viens no Finanšu instrumenta biroja ierosinātajiem pasākumiem ir līdzfinansējuma likmes paaugstināšana līdz 100% nevalstisko organizāciju sektoram. 2020.gada 18.augustā Ministru kabinetā tika atbalstīts informatīvais ziņojums “Par izmaiņām Eiropas Ekonomikas zonas finanšu instrumenta līdzfinansētās programmas “Vietējā attīstība, nabadzības mazināšana un kultūras sadarbība” koncepcijā”, ar kuru paredzēta līdzfinansējuma atbalsta intensitātes palielināšana nevalstiskajām organizācijām no 90% uz 100% programmas kultūras jomas atklātajā konkursā. Finanšu ministrija kā vadošā iestāde pēc Ministru kabineta protokollēmuma saņemšanas par Ministru kabineta informatīvā ziņojuma apstiprināšanu, saskaņoja GRACE sistēmā programmas līguma grozījumu projektu un elektroniski parakstīja Finanšu instrumenta biroja sagatavoto un parakstīto programmas līguma grozījumu oriģinālu 2020.gada 3.septembrī. Eiropas Savienībā (turpmāk - ES) un Eiropas Ekonomikas zonas teritorijā tiek piemēroti starptautiskie grāmatvedības (finanšu pārskatu) standarti, kas ES tiek pārņemti ar Eiropas Komisijas regulām, kas groza galveno regulu Eiropas Parlamenta un Padomes Regula (EK) Nr. 1606/2002 (2002. gada 19. jūlijs). Ieskatam ES pārņemto Starptautisko finanšu pārskatu standartu (SFPS) saraksts pieejams šeit:[https://www.fm.gov.lv/lv/sadalas/gramatvedibas\_un\_revizijas\_politika/gramatvedibas\_politika/starptautiskie\_gramatvedibas\_\_finansu\_parskatu\_\_standarti\_es/es\_parnemto\_starptautisko\_finansu\_parskatu\_standartu\_\_sfps\_\_saraksts/55400-es-parnemto-starptautisko-finansu-parskatu-standartu-sfps- saraksts](https://www.fm.gov.lv/lv/sadalas/gramatvedibas_un_revizijas_politika/gramatvedibas_politika/starptautiskie_gramatvedibas__finansu_parskatu__standarti_es/es_parnemto_starptautisko_finansu_parskatu_standartu__sfps__saraksts/55400-es-parnemto-starptautisko-finansu-parskatu-standartu-sfps-%20saraksts). Papildus norādām, ka katra ES dalībvalsts un Eiropas Ekonomikas zonas dalībvalsts nosaka savu valsts politiku grāmatvedības jomā, kas ietver konkrētus principus, nostādnes, metodes, noteikumus un prakses, ko uzņēmums lieto, sagatavojot finanšu pārskatu, kā arī izdod normatīvos aktus, kas noteic grāmatvedības kārtošanas prasības un pienākumu uzņēmumiem kārtot grāmatvedību, nodrošinot gada pārskata vai citu pārskatu sagatavošanu, kā arī citu grāmatvedības uzdevumu izpildei nepieciešamo grāmatvedības informāciju par saimnieciskajiem darījumiem. Ar šo punktu tiek noteiktas donorvalstu noteikumu 8.2.panta e) apakšpunktā noteiktās prasības grāmatvedības uzskaites veikšanai, t.i., ka līdzfinansējuma saņēmējs, īstenojot projektu, piemēro savas valsts grāmatvedību regulējošo normatīvo aktu prasības.Donorvalstu noteikumu 7.4.panta 5. punkts nosaka, ka, ja atklātie konkursi ir paredzēti tikai donoru partnerības projektiem, gan darba valoda, gan valoda, kurā sagatavo projektu iesniegumus un citus attiecīgos dokumentus, ir angļu valoda. Atklātajā konkursā uz finansējumu varēs pretendēt tikai tie projektu iesniedzēji, kuriem ir piesaistīts vismaz viens partneris no donorvalstīm un šis atklātais konkurss ir paredzēts donoru partnerības projektiem. Tādējādi saskaņā ar donorvalstu noteikumiem projektu iesniegumi jāiesniedz angļu valodā. Taču valsts valodas likuma 8.pants nosaka, ka valsts un pašvaldību iestādēs, tiesās un tiesu sistēmai piederīgās iestādēs, valsts un pašvaldību uzņēmumos, kā arī uzņēmējsabiedrībās, kurās lielākā kapitāla daļa pieder valstij vai pašvaldībai, lietvedībā un dokumentos lietojama valsts valoda. Sarakste un cita veida saziņa ar ārvalstīm var notikt svešvalodā. Ņemot vērā to, ka prasība iesniegt projekta iesniegumus divās valodās ir pārāk liels administratīvais slogs kultūras organizācijām, kā arī to, ka vērtēšanā piedalās programmas donorvalstu partneris – Norvēģijas Mākslas padome – programmas partneris 2020.gada 23.oktobrī saskaņoja ar Valsts valodas centru, ka konkrētajā gadījumā EEZ programmu “Vietējā attīstība, nabadzības mazināšana un kultūras sadarbība”, kuras ietvaros Kultūras ministrija plāno sludināt atklātu projektu konkursu, iespējams atzīt par starptautisku projektu un piemērot analoģiskas prasības tām, ko Valsts valodas likums paredz attiecībā uz starptautisku pasākumu rīkošanu, proti, ja Latvijas teritorijā notiekoša pasākuma rīkošanā piedalās Valsts valodas likuma 2. panta pirmās daļas subjekts (valsts un pašvaldību iestādes, tiesas un tiesu sistēmai piederīgas iestādes, kā arī citas iestādes, organizācijas un uzņēmumi) un vienlaikus šajā pasākumā piedalās arī ārvalstu fiziskās vai juridiskās personas, rīkotāju ir iespējams atbrīvot no tulkojuma nodrošināšanas valsts valodā, ja visi dalībnieki ir vienojušies par citu darba valodu. Tādējādi Valsts valodas centrs uzskata par iespējamu atbilstoši donorvalstu noteikumiem projekta iesniegumus lūgt iesniegt angļu valodā, paredzot atsevišķu projekta sadaļu iesniegšanu valsts valodā.Prasības Noteikumu projekta 14.2. apakšpunktā minētās tirgus priekšizpētes veikšanai ir noteiktas Iepirkumu uzraudzības biroja vadlīnijās “Ieteikumi pasūtītājiem, sabiedrisko pakalpojumu sniedzējiem un finansējuma saņēmējiem tirgus izpētes veikšanā”[*https://www.iub.gov.lv/lv/jaunums/ieteikumi-pasutitajiem-sabiedrisko-pakalpojumu-sniedzejiem-un-finansejuma-sanemejiem-tirgus-izpetes-veiksana*](https://www.iub.gov.lv/lv/jaunums/ieteikumi-pasutitajiem-sabiedrisko-pakalpojumu-sniedzejiem-un-finansejuma-sanemejiem-tirgus-izpetes-veiksana)*.* Tāpat EEZ un Norvēģijas finanšu instrumentu vienotajā tīmekļvietnē [www.eeagrants.lv](http://www.eeagrants.lv) programmas dokumentu sadaļā VARAM plāno publicēt labās prakses ieteikumus Programmas līdzfinansējuma saņēmējiem un projekta partneriem tirgus izpētes veikšanai. Lai mazinātu donorvalstu un citu Eiropas Ekonomikas zonas finanšu instrumenta saņēmējvalstu projekta partneru administratīvo slogu, iesniedzot dokumentus programmas partnerim, Noteikumu projekta 15.1.8. apakšpunktā paredzētas izmaksas zvērināta revidenta vai zvērinātu revidentu komercsabiedrības pakalpojumu izmaksas vai iekšējā audita struktūrvienības izmaksas, ja piesaistīts partneris, kas nav reģistrēts Latvijas Republikā. Minētās zvērināta revidenta vai zvērinātu revidentu komercsabiedrības pakalpojumu izmaksas ir pielīdzināmās arī līdzvērtīgam neatkarīga un sertificēta auditora statusam atbilstoši normatīvajam regulējumam par auditoru kvalifikācijas (sertificēšanas) procedūrām donorvalstīs. Attiecībā uz iekšējā audita struktūrvienības izmaksām ir attiecināmas arī izmaksas attiecīgās valsts iestāžu atzītai, kompetentai un neatkarīgai valsts amatpersonai, kura ir atbildīga par budžeta un finanšu kontroli institūcijā, kas veikusi izmaksas un kura nav piedalījusies finanšu pārskatu sagatavošanā saskaņā ar Donorvalstu noteikumu 8.12.panta 4.punktu.Līdz ar to attiecībā uz Noteikumu projekta 15.1.1.2., 15.1.2.2. un 15.1.4.apakšpunktos ietverto informāciju, ka izmaksas ir attiecināmas atbilstoši donorvalsts vai citas saņēmējvalsts attiecīgajos normatīvajos aktos noteiktajām normām, informējam, ka minēto izmaksu pārbaude līdzfinansējuma saņēmējam tiks veikta pie izdevumu pamatojošo dokumentu pārbaudes, ņemot vērā donorvalsts vai citas saņēmējvalsts attiecīgajos normatīvajos aktos noteiktās normas, proti, pamatojoties uz iepriekšējā perioda pieredzi, nepieciešamības gadījumā veicot izdevumu pārbaudes, tiks skatīti arī attiecīgās valsts normatīvie akti, kur iekļauti pārbaudāmo izdevumu apmēri, savukārt projekta partneru, kuri nav reģistrēti Latvijas Republikā, veikto izdevumu atbilstību donorvalsts vai citas saņēmējvalsts attiecīgajos normatīvajos aktos noteiktajām normām pārbaudīs zvērināts revidents vai zvērinātu revidentu komercsabiedrība vai iekšējā audita struktūrvienība, un informāciju iekļaus pārbaudes ziņojumā, kuru iesniegs programmas partnerim. Papildus skaidrojam, ka donorvalstu noteikumu 8.3. a) punkts nosaka, ka projekta personāla atlīdzības un sociālās apdrošināšanas izmaksas, un citas likumā noteiktās izmaksas, kas iekļautas atalgojumā, ir attiecināmas ar nosacījumu, ka tās atbilst līdzfinansējuma saņēmēja un projekta partnera ierastajai atalgojuma politikai, un izmaksas ir attiecināmas tiktāl, ciktāl tās ir saistītas ar tādu darbību izmaksām, kuras attiecīgā valsts iestāde neveic, ja netiktu veikts attiecīgais projekts. Vienlaikus arī ES struktūrfondu atklāto projektu iesniegumu konkursu normatīvajos aktos kā attiecināmās izmaksas tiek norādītas amatpersonu un darbinieku atlīdzība, kas tiek noteikta saskaņā ar normatīvajiem aktiem par valsts un pašvaldību institūciju amatpersonu un darbinieku atlīdzību, kā arī attiecīgās iestādes iekšējiem normatīvajiem aktiem, un tajos ir ietvertas normas attiecībā uz atalgojuma politiku, kas ir noteikta projekta iesnieguma iesniedzēja iekšējos normatīvajos aktos. Projekta īstenotājs uzraudzības posmā, pie pārskata iesniegšanas, iesniedz arī izdevumu pamatojošo dokumentāciju, kas šajā gadījumā būtu rīkojums, vai tam līdzvērtīgs dokuments, kas apstiprināts iestādē, lai pierādītu, ka minētās atlīdzības izmaksas atbilst līdzfinansējuma saņēmēja vai projekta partnera ierastajai atlīdzības politikai. Pārņemot labo praksi normatīvo aktu izstrādāšanā, Noteikumu projekta 15.1.1.1. un 15.1.2.1. apakšpunktā ir ietvertas atbilstošas normas attiecībā uz atlīdzību. Papildus skaidrojam, ka Noteikumu projekta 15.2. apakšpunkts nosaka, ka netiešās attiecināmās izmaksas, tai skaitā izmaksas, kas netieši saistītas ar projekta īstenošanas administrēšanu, piemēram, ar telpu nomu, komunālo pakalpojumu izmaksām, kancelejas preču, aprīkojuma un programmatūras iegādes izmaksām, tiek aprēķinātas kā vienota likme 10 procentu apmērā no šo noteikumu 15.1.1.1. un 15.1.2.1. apakšpunktā minētā personāla tiešajām attiecināmajām atlīdzības izmaksām. Skaidrojam, ka gadījumā, ja kāds no projekta administrēšanas personāla tiks iesaistīts arī kādās projekta aktivitātēs, tiks veikts dalīts atlīdzības aprēķins, nodrošinot, ka par vienām un tām pašām izmaksām netiek maksāts dubultā, un budžetā skaidri norādot aprēķinu netiešo izmaksu apmēram.Vienlaikus skaidrojam, ka Noteikumu projekta 21.punktā ar vārdiem “donorvalstu institūcijās ir apstiprināts attiecīgais grozījums programmas līgumā” tiek saprasts, ka programmas līguma grozījumi ir oficiāli parakstīti no donorvalstu un Finanšu ministrijas puses.  |
| 3. | Projekta izstrādē iesaistītās institūcijas un publiskas personas kapitālsabiedrības | Programmas partneris un programmas apsaimniekotājs.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ar programmas jomu saistītās valsts institūcijas, pašvaldības, izglītības organizācijas, biedrības un nodibinājumi, projektu iesniedzēji un projektu īstenotāji. To konkrēts skaits nav zināms.Programmā atbalstāmās kultūras jomas aktivitātes ieviesīs visā Latvijā, un tās ir aktuālas visā valstī kopumā. |
| 2. | Tiesiskā regulējuma ietekme uz tautsaimniecību un administratīvo slogu | Kopējais atklātajā konkursā pieejamais programmas līdzfinansējums ir 3 192 353 *euro*, ko veido Latvijas valsts budžeta līdzfinansējums (nacionālais programmas līdzfinansējums) 15 procentu apmērā  – 478 853 *euro,* un Eiropas Ekonomikas zonas finanšu instrumenta līdzfinansējums 85 procentu apmērā – 2 713 500 *euro*.Projektu īstenošana plānota līdz 2024.gada 30.aprīlim, tiesiskais regulējums pozitīvi ietekmēs tautsaimniecību kopumā, tai skaitā tādas jomas kā kultūras sadarbība un kultūras pieejamība. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības un administratīvais slogs nemainās. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 542 700 | 0 | 814 049 | 1 085 400 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  0 | 0 | 542 700 | 0 | 814 049 | 1 085 400 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 638 471 | 0 | 957 705 | 1 276 941 |
| 2.1. valsts pamatbudžets | 0 |  0 | 0 | 638 471 | 0 | 957 705 | 1 276 941 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -95 771  | 0 | -143 656 | -191 541 |
| 3.1. valsts pamatbudžets | 0 | 0 | 0 | -95 771 | 0 | -143 656 | -191 541 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | -95 771 | X | -143 656 | -191 541 |
| 5.1. valsts pamatbudžets | 0 | -95 771 | -143 656 | -191 541 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Kopējais atklātajā konkursā pieejamais programmas līdzfinansējums ir 3 192 353 *euro*, ko veido Latvijas valsts budžeta līdzfinansējums 15 procentu apmērā – 478 853 *euro* un Eiropas Ekonomikas zonas finanšu instrumenta līdzfinansējums 85 procentu apmērā – 2 713 500 *euro*.Atklātais konkurss tiek īstenots divās atlases kārtās:1. pirmajā atlases kārtā pieejamais programmas līdzfinansējums ir 1 915 412 *euro*, ko veido Latvijas valsts budžeta līdzfinansējums 15 procentu apmērā – 287 312 *euro* un Eiropas Ekonomikas zonas finanšu instrumenta līdzfinansējums 85 procentu apmērā – 1 628 100 *euro.*
2. otrajā atlases kārtā pieejamais programmas līdzfinansējums ir 1 276 941 *euro*, ko veido Latvijas valsts budžeta līdzfinansējums 15 procentu apmērā – 191 541 *euro* un Eiropas Ekonomikas zonas finanšu instrumenta līdzfinansējums 85 procentu apmērā – 1 085 400 *euro*.

Projektu īstenošana plānota līdz 2024. gada 30.aprīlim. Projekta ieņēmumus veido Eiropas Ekonomikas zonas finanšu instrumenta līdzfinansējums un izdevumus kopīgie nepieciešamie finanšu līdzekļi attiecīgajā gadā.Provizoriski plānotā naudas plūsma 2021. – 2024.gadā:1. 2021. gadā projektu īstenošanai – 638 471 *euro* (Eiropas Ekonomikas zonas finanšu instrumenta piešķīrums 542 700 *euro*, Latvijas valsts budžeta līdzfinansējums 95 771 *euro)*;
2. 2022. gadā projektu īstenošanai – 957 705 *euro* (Eiropas Ekonomikas zonas finanšu instrumenta piešķīrums 814 049*euro*, Latvijas valsts budžeta līdzfinansējums 143 656 *euro*);
3. 2023. gadā projektu īstenošanai – 1 276 941 *euro* (Eiropas Ekonomikas zonas finanšu instrumenta piešķīrums 1 085 400 *euro*, Latvijas valsts budžeta 191 541 *euro*);
4. 2024. gadā projektu īstenošanai – 319 236 *euro* (Eiropas Ekonomikas zonas finanšu instrumenta piešķīrums 271 351 *euro*, Latvijas valsts budžeta 47 885 *euro*).

Programmas provizoriskā naudas plūsma ir sagatavota, pamatojoties uz programmas izstrādes un īstenošanas laika grafiku. 2021.gada sākumā plānots izsludināt atklātā projektu konkursa pirmo kārtu un ne vēlāk kā 2012.gada 4.ceturksnī plānots izsludināt atklātā projektu konkursa otro kārtu. 2021. – 2024.gadā paredzēta projektu aktivitāšu īstenošana, kur naudas plūsma plānota, balstoties uz iepriekšējo pieredzi. 2024.gadā plānots veikt projektu noslēgumu maksājumus.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Pēc projektu apstiprināšanas līdzekļi izdevumu segšanai tiks pieprasīti no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Programmas īstenošanas noteikumi, kas nosaka programmas mērķi, pieejamo finansējumu, sasniedzamos rezultātus un apsaimniekotāju; programmas partneri, neliela apjoma grantu shēmas apsaimniekotāju un to pienākumus; iepriekš noteiktos projektus, to iesniedzējus un partnerus; iepriekš noteikto projektu atbalstāmās darbības; iepriekš noteikto projektu izmaksu attiecināmības nosacījumus; projekta līguma grozījumu veikšanas kārtību un projekta līguma vienpusēja uzteikuma nosacījumus iepriekš noteiktajiem projektiem; divpusējās sadarbības fonda aktivitāšu ieviešanas kārtību; komercdarbības atbalsta kontroles nosacījumus. |
| 2. | Atbildīgā institūcija | Programmas apsaimniekotājs |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību |  Regula Nr. 1295/2013. |
| 2. | Citas starptautiskās saistības | Noteikumu projekts izstrādāts, lai nodrošinātu Saprašanās memoranda B pielikumā noteiktā uzdevuma daļēju izpildi. Saprašanās memoranda B pielikumā noteiktā uzdevuma pilnīga izpilde tiks nodrošināta pēc “Eiropas Ekonomikas zonas finanšu instrumenta 2014.–2021. gada perioda programmas “Vietējā attīstība, nabadzības mazināšana un kultūras sadarbība” neliela apjoma grantu shēmas atklātā projektu iesniegumu konkursa “Atbalsts biznesa ideju īstenošanai Latgalē” īstenošanas noteikumi” stāšanās spēkā.Par minēto Ministru kabineta noteikumu izstrādi ir atbildīga VARAM. |
| 3. | Cita informācija | Nav |
|  |  |  |
|

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 1295/2013. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 1295/20132.panta 1.punktsVispārēja atsauce | Noteikumu projekta 10.punkts | Ieviesta pilnībā | Neparedz stingrākas prasības |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Saprašanās memoranda B pielikums. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Saskaņā ar Saprašanās memoranda Ieviešanas ietvaru (B pielikums 3. daļas B. punktu) Latvijas Republikas Kultūras ministrija pilda programmas partnera funkciju  | Viss Noteikumu projekts kopumā. | Starptautiskās saistības izpildītas daļēji. Saistības tiks izpildītas pilnībā pēc neliela apjoma grantu shēmas Ministru kabineta noteikumu apstiprināšanas. Plānots, ka minētie Ministru kabineta noteikumi tiks apstiprināti 2021.gada I. ceturksnī. Par saistību pilnīgu izpildi ir atbildīga VARAM.  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Saprašanās memorandā paredzētās saistības nav pretrunā ar jau esošajām Latvijas Republikas starptautiskajām saistībām. |
| Cita informācija | Nav |

 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par Noteikumu projektu tā izstrādes stadijā.Sabiedrības pārstāvji tika informēti par iespēju līdzdarboties 2020.gada 15.jūlijā, publicējot paziņojumu par līdzdalības procesu VARAM tīmekļvietnē [www.varam.gov.lv](http://www.varam.gov.lv). Tāpat Valsts kancelejā publicēšanai tās tīmekļvietnē 2020. gada 15. jūlijā iesniegts paziņojums par līdzdalības iespējām Noteikumu projekta izstrādē.Noteikumu projekts 2020. gada 10. augustā tika nosūtīts saskaņošanai Nevalstisko organizāciju un Ministru kabineta sadarbības memoranda īstenošanas padomei. |
| 2. | Sabiedrības līdzdalība projekta izstrādē | Sabiedrības līdzdalības un komunikācijas aktivitātes veiktas jau 2018.gadā un 2019.gadā, kad izstrādāta un apstiprināta programmas koncepcija. 2018.gada 20.februārī Rīgā organizēta programmas nozares konsultācijas, sniedzot savus ieteikumus programmas satura izstrādei, kā arī 2019.gada 6.martā programmas koncepcija saskaņota ar Nevalstisko organizāciju un Ministru kabineta sadarbības memoranda īstenošanas padomi. Pamatojoties uz programmas koncepcijā noteikto programmas saturu, izstrādāts Noteikumu projekts.Tāpat notikušas diskusijas 2018.gada decembrī ar kultūras un izglītības jomu ekspertiem, kā arī organizēti divi pasākumi 2019.gada martā un novembrī, kur potenciālie projektu iesniedzēji tikuši informēti par programmas atklātā konkursa plānošanu.Sabiedrības informēšanai Noteikumu projekts tika publicēts VARAM tīmekļvietnē 2020. gada 15.jūlijā. Komentāri par Noteikumu projektu netika saņemti.Nevalstisko organizāciju un Ministru kabineta sadarbības memoranda īstenošanas padome komentārus nesniedza. Komentārus par Noteikumu projektu sniedza Latvijas Lielo pilsētu asociācija.Noteikumu projekts sagatavots sadarbībā ar Norvēģijas Mākslas padomi. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija kā vadošā iestāde, programmas apsaimniekotājs un programmas partneris. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Saistībā ar Noteikumu projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav |

Vides aizsardzības un reģionālās attīstības ministrs A. T. Plešs

Andžāne 67026469

agnese.andzane@varam.gov.lv

1. Ar “mīkstajām aktivitātēm” šī atklātā konkursa ietvaros tiek saprastas tādas projekta aktivitātes, kas ir vērstas uz mērķa grupas kultūras izpratnes un izpausmju kompetenču uzlabošanos un kuru īstenošanas rezultāts pats par sevi nav materiāla vērtība, piemēram, tiek radīts profesionālās laikmetīgās mākslas un kultūras produkts, ekspertiem ieguldot intelektuālo un radošo kapitālu. [↑](#footnote-ref-1)